శరద్ పాండే

శరద్ పాండే (1934 అక్టోబరు 22 - 2004 నవంబరు 8) భారతీయ హార్ట్ సర్జన్. ముంబైలోని కింగ్ ఎడ్వర్డ్ మెమోరియల్ హాస్పిటల్ అండ్ సేథ్ గోర్ధందాస్ సుందర్‌దాస్ మెడికల్ కాలేజీలో దేశంలోనే మొట్టమొదటిసారిగా గుండె మార్పిడి చేసిన సర్జన్ల బృందంలో ఆయన ఉన్నాడు. ఆయన రక్తరహిత గుండె శస్త్రచికిత్స(bloodless heart surgery)లో నిపుణుడు, భారతదేశంలో రక్తరహిత ఓపెన్ హార్ట్ సర్జరీ నిర్వహించడంలోనూ మొదటి తరం వాడు.

మిట్రల్ వాల్వ్ రీప్లేస్‌మెంట్ కోసం ఉపయోగించే పాండే షంట్(Pandey shunt) అనే శస్త్రచికిత్సా విధానంతో ఆయన ప్రసిద్ధి చెందాడు.

 బాల్యం, విద్యాభ్యాసం 
శరద్ పాండే 1934 అక్టోబరు 22న బొంబాయి (ప్రస్తుతం ముంబై)లో జన్మించాడు. మాతుంగలోని డాన్ బాస్కో హైస్కూల్ చదువుకున్నాడు. గ్రాంట్ మెడికల్ కాలేజ్ అండ్ సర్ జంషెడ్జీ జీజీబోయ్ గ్రూప్ ఆఫ్ హాస్పిటల్స్‌ నుంచి ఆయన బ్యాచిలర్ ఆఫ్ మెడిసిన్, బ్యాచిలర్ ఆఫ్ సర్జరీని పూర్తి చేసాడు. కెనడాలోని రాయల్ కాలేజ్ ఆఫ్ ఫిజిషియన్స్ అండ్ సర్జన్స్‌లో మాస్టర్ ఆఫ్ సర్జరీ అందుకున్నాడు. 1969లో, ఆయన అంటారియో హార్ట్ ఫౌండేషన్ ఫెలోషిప్ గ్రహీత.

 వ్యక్తిగత జీవితం 
వైద్యురాలు స్నేహలతా పాండేను ఆయన వివాహం చేసుకున్నాడు. వీరికి నటుడు చుంకీ పాండేతో సహా ఇద్దరు పిల్లలు ఉన్నారు.

ఆయన 2004 నవంబరు 8న ముంబైలోని తన నివాసంలో మరణించాడు. అతని మరణం తరువాత, ముంబైలోని బాంద్రా శివారులో ఒక జంక్షన్‌కు అతని పేరు పెట్టారు.

 మూలాలు 
వర్గం:గుండె చికిత్స నిపుణులు
వర్గం:1934 జననాలు
వర్గం:2004 మరణాలు
వర్గం:మహారాష్ట్ర వైద్యులు
వర్గం:భారతీయ వైద్యులు
వర్గం:భారతీయ శస్త్రచికిత్స నిపుణులు